ชาวฮังการี

ชาวฮังการี () หรือ ชาวม็อดยอร์ คือกลุ่มชาติพันธุ์ที่ส่วนใหญ่เกี่ยวข้องกับประเทศฮังการี ชาวม็อดยอร์มีด้วยกันราว 10 ล้านคนในประเทศฮังการี (ค.ศ. 2001)  ชาวฮังการีเป็นชาติพันธุ์หลักที่ตั้งถิ่นฐานอยู่ในราชอาณาจักรฮังการีที่รุ่งเรืองอยู่ในระยะหนึ่งพันปีที่ผ่านมา ดินแดนของอาณาจักรนี้ถูกแบ่งแยกออกไปตามสนธิสัญญาทรียานง (Treaty of Trianon) (ค.ศ. 1920) ซึ่งเป็นผลทำให้ชนฮังการีจำนวน 3,425,000 คนต้องแยกตัวจากดินแดนบ้านเกิด จำนวนประชากรฮังการีที่ตั้งถิ่นฐานนอกฮังการีในปัจจุบันรวมทั้ง: ในโรมาเนีย (1,440,000 คน), สโลวาเกีย (520,500 คน), เซอร์เบีย (293,000 คน), ยูเครน (156,000 คน), ออสเตรีย (40,583 คน), โครเอเชีย (16,500 คน), สาธารณรัฐเช็ก (14,600 คน) และสโลวีเนีย (10,000 คน) นอกจากนั้นก็ยังมีกลุ่มชนใหญ่ ๆ ที่สืบเชื้อสายมาจากชาวฮังการีที่ไปตั้งถิ่นฐานอยู่ในบริเวณอื่นในโลก เช่น 1,400,000 คนในสหรัฐอเมริกา แต่มีเพียงจำนวนเล็กน้อยที่ยังรักษาขนบประเพณีและภาษาพูดของฮังการีอยู่

กลุ่มชาวม็อดยอร์สามารถแบ่งออกไปเป็นกลุ่มย่อยได้อีกตามภาษาท้องถิ่นและลักษณะวัฒนธรรม เช่น กลุ่มเซแคย์ (Székelys), กลุ่มชางโก (Csángó), กลุ่มยาซ (Jász) และ กลุ่มปาโล็ตซ์ (Palóc)

อ้างอิง

ดูเพิ่ม 
 ราชอาณาจักรฮังการี
 ประวัติศาสตร์ฮังการี

กลุ่มชาติพันธุ์ในยุโรป
ฮ
กลุ่มชาติพันธุ์ในประเทศฮังการี
กลุ่มชาติพันธุ์ในประเทศเซอร์เบีย
กลุ่มชาติพันธุ์ในประเทศรัสเซีย
กลุ่มชาติพันธุ์ในประเทศสโลวีเนีย
กลุ่มชาติพันธุ์ในประเทศเช็กเกีย
กลุ่มชาติพันธุ์ในประเทศออสเตรีย
กลุ่มชาติพันธุ์ในประเทศโครเอเชีย
กลุ่มชาติพันธุ์ในอังกฤษ
กลุ่มชาติพันธุ์ในประเทศเยอรมนี
ชาวฮังการี